4.

A »MINŐSÉG-ELLENŐRZÉS« című szakasz után a szöveg a következő szakasszal egészül ki: »A DIOXIDTARTALOMRA VONATKOZÓ ELLENŐRZÉSEK 1. A takarmányban – beleértve a takarmánykeverékeket is – való felhasználás céljára szánt zsírokat, olajokat, és az ezekből származó termékeket forgalomba hozó takarmányipari vállalkozóknak a 152/2009/EK bizottsági rendelet (6) értelmében meg kell vizsgáltatniuk akkreditált laboratóriumban e termékeket a dioxin és a dioxinjellegű PCB-k összege vonatkozásában. 2. A takarmányipari vállalkozók HACCP-rendszerének kiegészítése céljából az 1. pontban leírt vizsgálatokat a következőkben ismertetett gyakorisággal kell elvégezni: a) nyers növényi olajok feldolgozói: i. a nyers kókuszolaj tételek 100 %-át vizsgálatnak kell alávetni. Egy tétel maximum 1 000 tonna ilyen terméket tartalmazhat; ii. a takarmányozásra szánt, növényi olajokból származó termékek tételeinek 100 %-át vizsgálatnak kell alávetni a glicerin, a lecitin és a nyálkák kivételével. Egy tétel maximum 1 000 tonna ilyen terméket tartalmazhat; b) az állati zsírokat termelők: 2 000 tonnánként egy reprezentatív vizsgálatot kell végezni az 1069/2009/EK európai parlamenti és tanácsi rendelet (7) 10. cikke szerinti 3. kategóriába tartozó állati zsírok vagy az ezekből származó termékek vonatkozásában; c) halolajjal foglalkozó vállalkozók: i. a halolaj tételek 100 %-át vizsgálatnak kell alávetni, amennyiben ezek a következőkben felsoroltakból származnak: — a nyers halolajból származó termékek, a finomított halolaj kivételével, — a nem visszaellenőrizhető, nem meghatározott eredetű vagy a Balti-tengerből származó halászati termékek, — olyan halfeldolgozási melléktermékek, amelyek emberi fogyasztásra szánt halkészítményeket előállító, az EU által nem engedélyezett üzemből származnak, — kék puhatőkehal vagy menhaden, egy ilyen tétel maximum 1 000 tonna halolajat tartalmazhat; ii. a nyers halolajból származó termékek tételeinek 100 %-át vizsgálatnak kell alávetni, a finomított halolaj kivételével. Egy tétel maximum 1 000 tonna ilyen terméket tartalmazhat; iii. 2 000 tonnánként egy reprezentatív vizsgálatot kell végezni az i. alpontban nem említett halolajra vonatkozóan; iv. a hatóság által engedélyezett eljárással tisztított halolajat a HACCP elvek szerint kell vizsgálni a 6. cikknek megfelelően; d) olajkémiai és biodízel-ágazat: i. a takarmányozás céljára szánt nyers kókuszolajok, b) pontba nem tartozó állati zsírok, c) pontba nem tartozó halolaj, élelmiszeriparból visszanyert olajok, zsírelegyek, valamint növényi olajokból származó termékek – a glicerin, a lecitin és a nyálkák kivételével – beérkező tételeinek 100 %-át vizsgálat alá kell vetni. Egy tétel maximum 1 000 tonna ilyen terméket tartalmazhat; ii. a glicerin, a lecitin és a nyálkák kivételével az i. alpontban említett termékek feldolgozásából származó termékek tételeinek 100 %-át vizsgálatnak kell alávetni; e) zsírelegyítést végző létesítmények: i. a takarmányozás céljára szánt nyers kókuszolajok, b) pontba nem tartozó állati zsírok, c) pontba nem tartozó halolaj, élelmiszeriparból visszanyert olajok, zsírelegyek, valamint növényi olajokból származó termékek – a glicerin, a lecitin és a nyálkák kivételével – beérkező tételeinek 100 %-át vizsgálat alá kell vetni. Egy tétel maximum 1 000 tonna ilyen terméket tartalmazhat; vagy ii. a takarmányozás céljára szánt zsírelegyek tételeinek 100 %-át kell vizsgálat alá vetni. Egy tétel maximum 1 000 tonna ilyen terméket tartalmazhat. A takarmányipari vállalkozók kockázatértékelésük keretében értesítik az illetékes hatóságot, hogy melyik alternatívát választják; f) az e) pontban említetteken kívüli azon takarmánykeverék előállítók, amelyek élelmiszer-termelés céljából tartott állatoknak gyártanak: i. a takarmányozás céljára szánt nyers kókuszolajok, b) pontba nem tartozó állati zsírok, c) pontba nem tartozó halolaj, élelmiszeriparból visszanyert olajok, zsírelegyek, valamint növényi olajokból származó termékek – a glicerin, a lecitin és a nyálkák kivételével – beérkező tételeinek 100 %-át vizsgálat alá kell vetni. Egy tétel maximum 1 000 tonna ilyen terméket tartalmazhat; ii. 1 %-os a mintavételi gyakoriság az i. alpontban említett termékeket tartalmazó, gyártott takarmánykeverékek tételeire vonatkozóan. 3. Amennyiben kimutatható, hogy a homogén szállítmány nagyobb, mint a 2. pontban meghatározott legnagyobb tétel mérete, és abból reprezentatív módon mintát vettek, abban az esetben a megfelelő módon vett és lepecsételt minta vizsgálati eredményeit elfogadhatónak kell tekinteni. 4. Amennyiben a takarmányipari vállalkozó bizonyítja, hogy a termék tételét vagy a tételnek a 2. pontban említett minden egyes összetevőjét már a gyártás, a feldolgozás vagy a forgalmazás egy korábbi szakaszában vizsgálatnak vetették alá, vagy azok megfelelnek a 2. b) pontban vagy a 2. c) pont iii. alpontjában felsorolt követelményeknek, a takarmányipari vállalkozó mentesül a tétel vizsgálatának kötelezettsége alól, és ezeket az általános HACCP elvek szerint vizsgálja a 6. cikk szerint. 5. A 2. d) pont i. alpontjában, a 2. e) pont i. alpontjában és a 2. f) pont i. alpontjában említett termékek bármely szállítmányát igazolásnak kell kísérnie, amely bizonyítja, hogy ezeket a termékeket, illetve a termékek minden egyes összetevőjét megvizsgálták vagy megfelelnek a 2. b) pont vagy a 2. c) pont iii. alpontja követelményeinek. 6. Ha a 2. d) pont i. alpontjában, a 2. e) pont i. alpontjában és a 2. f) pont i. alpontjában felsorolt, a termelési folyamatba bekerülő, beérkező tételeket e rendelet követelményei szerint megvizsgálták és biztosítható, hogy a termelési folyamat, a kezelés és a tárolás nem növeli a dioxinszennyezés mértékét, a takarmányipari vállalkozó mentesül a végtermék vizsgálatának kötelezettsége alól, és azt a 6. cikk szerinti általános HACCP-elvek szerint kell vizsgálat alá vetnie. 7. Amennyiben a takarmányipari vállalkozó az 1. pontban megadottak szerint laboratóriumot kér fel a vizsgálat elvégzésére, utasítja a laboratóriumot, hogy a vizsgálat eredményeit közölje az illetékes hatóság felé, amennyiben azok a 2002/32/EK irányelv I. melléklete V. szakaszának 1. és 2. pontjában lefektetett, a dioxinra vonatkozó határértékeket túllépik. Amennyiben a takarmányipari vállalkozó olyan laboratóriumot kér fel a vizsgálat elvégzéséhez, amely más tagállamban található, mint amelyben a vizsgálatot kérte, utasítania kell a laboratóriumot, hogy értesítse a hozzá tartozó illetékes hatóságot, amely majd értesíti a takarmányipari vállalkozóhoz tartozó tagállam illetékes hatóságát. A takarmányipari vállalkozó értesíti a saját tagállamának illetékes hatóságát, amennyiben egy harmadik országban elhelyezkedő laboratóriumot kér fel. Igazolni kell, hogy a laboratórium a vizsgálatot a 152/2009/EK rendelet szerint végzi. 8. A dioxintartalomra vonatkozó vizsgálatok követelményeit 2014. március 16-ig felül kell vizsgálni.